เมื่อปลายเดือนที่แล้ว หนูไปมีความสัมพันธ์กับชายแปลกหน้าคนนึง คือมันแค่แป๊บเดียวค่ะ เขาพยายามจะสอดใส่ แต่ไม่รู้ว่าเข้าไหมเพราะหนูไม่รู้สึกเจ็บหรืออะไรเลย หนูขัดขืน แล้วเขาก็ช่วยเหลือตัวเอง แล้วก็แตกใส่อวัยวะเพศหนูแต่อยู่แค่ภายนอก หนูกังวลมาก เพราะยังอยู่ในวัยเรียน ประจำเดือนก็ยังไม่มา หนูไม่รู้ว่าถ้าพลาดขึ้นมาหนูจะทำยังไง คุณคิดว่าหนูจะท้องไหมคะ แนะนำหนูทีค่ะ
สวัสดีค่ะ หากไม่ได้มีการสอดใส่อวัยวะเพศชายเข้าสู่ช่องคลอด โอกาสตั้งครรภ์ก็จะไม่มี แต่หากมีการหลั่งน้ำอสุจิมาโดนปากช่องคลอด โอกาสที่จะตั้งครรภ์อาจมีได้ แต่ก็ถือว่าน้อยดังนั้น หากรู้สึกกังวลมาก อาจลองตรวจหาการตั้งครรภ์ดูค่ะ หากตรวจไม่พบ จะได้ไม่ต้องกังวลและเครียดค่ะ ซึ่งการที่ประจำเดือนไม่มา อาจเกิดจากสาเหตุอื่นๆ ได้ เช่น มีความเครียด เรียนหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือก่อนหน้านั้นมีการเจ็บป่วยไม่สบาย เช่น ไข้หวัด ท้องเสีย เป็นต้น